Man gestenig na hy vrou van Oos-Rand wou beroofŉ Man is met klippe dood gegooi nadat hy glo probeer het om ŉ vrou van die Oos-Rand te beroof. Volgens kaptein Tlou Seloane, ŉ woordvoerder van die polisie, wou die vrou in ŉ taxi in Katlehong klim toe die man glo probeer het om haar handsak te gryp. Sy het verset en is met ŉ skerp voorwerp gesteek. Die vrou het begin skreeu en bystaanders om hulp gevra waarop die verdagte gestenig is. Die vrou is na ŉ nabygeleë hospitaal geneem vir behandeling. Die polisie ondersoek die voorval.